-rasm. Tijorat banklari xizmatlaridan kеladigan daromad shakllanishining tahliliy uslublari

|
-rasm. Tijorat banklari xizmatlaridan kеladigan daromad shakllanishining tahliliy uslublari
|
bet | 2/4 | Sana | 06.01.2024 | Hajmi | 139,08 Kb. | | #131252 |
Bog'liq BANK XIZMATLARI BOZORINI RIVOJLANTIRISH1.2-rasm. Tijorat banklari xizmatlaridan kеladigan daromad shakllanishining tahliliy uslublari
1.2. O’zbekiston Respublikasi bank xizmatlari bozorini amaldagi holati tahlili rivojlanish tendensiyalari
Respublikamiz tijorat banklari xizmatlar bozorini tahlili Iqtisodiyotni modernizatsiyalash bosqichida mamlakatimizda banklar barcha strategik bank mahsulotlarini qamrab olgan 170 ga yaqin moliyaviy xizmat turlarini mijozlarga ko’rsatmoqdalar. Shu bilan birga, mavjud salohiyat, xizmatlar ko’rsatish va servis sohasini jadal sur’atda rivojlantirish imkoniyatlari to’liq ishga solinmaganligi, mamlakat hududlari bo’yicha aholiga xizmat ko’rsatish darajasi va sifatida sezilarli farqlar borligi, qishloq aholisiga xizmatlar ko’rsatish tizimi ham o’sib borayotgan talablarga javob bermayotganligi va boshqa mummolarni hal qilish maqsadida respublikamizda ishlab chiqilgan «2011-2015 yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting ko’rsatkichlariga erishishning ustuvor yo’nalishlari Dasturi» tijorat banklariga moliyaviy xizmatlar ko’rsatish sohasini rivojlantirish darajasini yanada oshirish, aholiga yangi zamonaviy va sifatli moliyaviy xizmat turlari ko’rsatish, iqtisodiy o’sishni ta’minlash va aholi, birinchi navbatda, qishloq joylarida bandlik masalasini hal etishda xizmatlar ko’rsatish sohasining rolini kuchaytirishga imkoniyatlar yaratadi.
Tijorat banklari tomonidan depozit va omonatlarning yangi turlarini muntazam ravishda joriy qilish, tijorat banklarida aholidan jamg’arma va muddatli depozitlarni qabul qilish va boshqarish tizimini yanada takomillashtirish kabi tadbirlarni amalga oshirish hisobiga aholi va xo’jalik sub’ektlarining tijorat banklaridagi depozitlari hajmini kamida 30 foizga oshirish; tijorat banklari tomonidan uzoq muddatli obligatsiyalar va depozit sertifikatlarini chiqarish va pul bozorida joylashtirish; bank infratuzilmalari, xususan, mini-banklar va maxsus kassalar tarmog’ini kengaytirish hamda ularning faoliyatini takomillashtirish orqali bank xizmatlaridan foydalanuvchilarga qulayliklar yaratish; axborotkom-munikatsiya texnologiyalarini keng qo’llash orqali bank xizmatlarining sifatini yanada yuksaltirish va ko’lamini kengaytirish bo’yicha chora-tadbirlarni amalga oshirish, shu jumladan, respublikaning barcha tijorat banklari tomonidan yuridik va jismoniy shaxslarga internet-banking bo’yicha xizmatlar ko’rsatilishi borasidagi vazifalarning bajarilishini ta’minlash; bank plastik kartochkalaridan foydalangan holda naqd pulsiz hisob-kitoblar tizimini yanada kengaytirish; banklardan tashqarida joylashgan va xavfsizligi ta’minlangan idora va tashkilotlar, yirik supermarket binolarida bank infokiosklari tarmog’ini kengaytirish kabi tadbirlar amalga oshiriladi.
Banklarda omonatlar hajmining muttasil o’sishini ta’minlash maqsadida ommaviy axborot vositalarida aholi va xo’jalik yurituvchi subektlarining mablag’larini banklardagi depozitlarga joylashtirish bo’yicha shakllantirilgan kafolatlar tizimi, yaratilgan imtiyozlar va qulay shart-sharoitlarni keng targ’ib qilish ishlari davom ettirilishi maqsadga muvofiqdir. Respublikamizda bank infratuzilmasining kengayib borishi banklar o’rtasidagi raqobat muhitining kuchayishi hamda bank xizmat turlari sifati va ko’lamining oshishiga xizmat qilmoqda.
|
| |